CELEX: 62011CN0009
Language: da
Date: 2011-01-07 00:00:00
Title: Sag C-9/11: Anmodning om præjudiciel afgørelse indgivet af Cour d’appel de Bruxelles (Belgien) den 7. januar 2011 — Waypoint Aviation SA mod État belge — SPF Finances Etat

26.3.2011   
            
            
               DA
            
            
               Den Europæiske Unions Tidende
            
            
               C 95/4
            
         Anmodning om præjudiciel afgørelse indgivet af Cour d’appel de Bruxelles (Belgien) den 7. januar 2011 — Waypoint Aviation SA mod État belge — SPF Finances Etat
   (Sag C-9/11)
   2011/C 95/06
   Processprog: fransk
   
      Den forelæggende ret
   
   Cour d’appel de Bruxelles
   
      Parter i hovedsagen
   
   
      Sagsøger: Waypoint Aviation SA
   
      Sagsøgt: État belge — SPF Finances Etat
   
      Præjudicielle spørgsmål
   
   
               1)
            
            
               Er EF-traktatens artikel 49 til hinder for anvendelsen af en national bestemmelse såsom artikel 29, nr. 2), litra d), i lov af 11. april 1983, for så vidt som denne bestemmelse giver mulighed for at indrømme en skattegodtgørelse i form af en fiktiv kildeskat til modtagere af indkomst af fordringer eller lån ydet til et koordinationscenter i henhold til kongelig anordning nr. 187 af 30. december 1982 om oprettelsen af koordinationscentre, såfremt det selskab, der anvender de midler, som er lånt af eller gennem et koordinationscenter med henblik på at erhverve et materielt aktiv, som selskabet anvender i Belgien i forbindelse med udøvelsen af selskabets erhvervsmæssige virksomhed, overdrager brugsretten til et selskab, der indgår i samme selskabskoncern, og som er hjemmehørende i Belgien, mens bestemmelsen ikke giver mulighed for at indrømme en skattegodtgørelse, såfremt det samme selskab overdrager brugsretten til det samme materielle aktiv til et selskab, der også indgår som en del af samme selskabskoncern, men som er hjemmehørende i en anden medlemsstat end Belgien?
            
         
               2)
            
            
               Er EF-traktatens artikel 10, sammenholdt med EF-traktatens artikel 49, til hinder for, at en bestemmelse såsom artikel 29, nr. 2), litra d), i lov af 11. april 1983, fortolkes således, at den gør indrømmelsen af en skattegodtgørelse i form af en fiktiv kildeskat til modtagere af indkomst af fordringer eller lån ydet til et koordinationscenter i henhold til kongelig anordning nr. 187 af 30. december 1982 om oprettelsen af koordinationscentre betinget af, at brugsretten til et materielt aktiv, som er finansieret ved hjælp af disse fordringer eller lån, ikke overdrages til et koncernmedlem, der er hjemmehørende i en anden medlemsstat, af et koncernselskab, og ikke kun af et selskab, der erhverver det materielle aktiv gennem denne finansiering, og som anvender aktivet i Belgien i forbindelse med udøvelsen af selskabets erhvervsmæssige virksomhed?